Lægerne Kanaltorvet, Kanaltorvet 8, 1. sal, 2620 Albertslund

**Spørgeskema til lægeattest til**

**Rehabiliteringsteam (LÆ 265) eller Generel Helbredsattest (LÆ 145)**

Jobcentret har bedt din læge om at lave en lægeattest, som skal bruges til jobcenterets vurdering af dit helbred og din arbejdsevne. For at din læge kan besvare attesten bedst muligt, vil vi bede dig om at overveje og meget gerne besvare følgende spørgsmål og medbringe det til lægen. Spørgeskemaet er til din læge og sendes ikke til jobcentret. Lægen skal bruge dine svar til at besvare attesten

Udfyldelse af skemaet er frivilligt, men kan være vigtigt, så din læge får alle oplysninger med. Udfyld det du kan, måske er ikke alle punkterne relevante for dig.

1. Hvilke problemer har du med dit helbred for øjeblikket?

*Beskriv venligst de problemer, du har med kroppen og/eller humøret, som har betydning for dit funktionsniveau. Andre gener af mindre vigtighed må også gerne nævnes.*

2. Hvilke tanker gør du dig om dit helbred på længere sigt/i fremtiden? *Tænker du, at alle behandlingsmuligheder er afprøvede? Er du bange for, at der er overset noget? Hvordan tænker du, at et arbejde vil påvirke din(e) sygdom(me)?*

3. Hvad betyder det for din hverdag? *Hvilke daglige gøremål i hjemmet kan du ikke længere klare? Hvilke kan du (eventuelt med besvær) stadig udføre? Hvad ville du ikke kunne gøre på et arbejde? Hvad ville du kunne holde til på et arbejde? Påvirker dit helbred omgangen med venner og familie?*

4. Hvilke undersøgelser og behandlinger har du gennemgået for de helbredsproblemer, du har nævnt under punkt 1?

*Har du været på sygehus, til speciallæge, fysioterapeut, psykolog eller andet? Har du taget medicin eller været opereret? Hvordan virkede behandlingen? (brug evt. bagsiden)*

5. Er der andre forhold end de rent helbredsmæssige, som også påvirker dit liv negativt? *For eksempel dårlige oplevelser på arbejdspladsen? Skilsmisse? Ordblindhed? Misbrug? Dårlige boligforhold? Ægteskabelige problemer? Problemer med børnene?*

6. Hvilken uddannelse har du?

7. Hvad har du beskæftiget dig med gennem tiden?

*Hvor har du arbejdet? Hvornår? Med hvad? Hvad bestod din arbejdsfunktion i?*

8: Er der noget, du er specielt god til (kreativ, håndværkssnilde, tegning, fysisk arbejde, IT eller andre ting?

9. Hvilke forventninger har du til fremtiden? Hvordan forestiller du dig din sygdom og dit funktionsniveau udvikler sig i fremtiden?

*Dette punkt er meget vigtigt, udfyld det så godt du kan.*

*Hvad er dine tanker om f.eks. tilbagevenden til arbejdsmarkedet (såfremt du er sygemeldt)? Mener du selv, at du kan klare et fuldtidsjob? Har du nogle tanker omkring eventuelle skånehensyn? Hvordan skulle den ideelle arbejdsplads og arbejdsfunktion være? Gør du dig tanker om din sygdom nu og i fremtiden?*

**Medbring venligst disse papirer til samtalen med lægen.**